Քեթի Փերրիի սկավառակագրություն

Ամերիկացի փոփ-երգիչ Քեթի Փերրիի սկավառակագրության մեջ հաշշվում է չորս ստուդիական ալբոմ, մեկ համերգային ալբոմ, երկու մինի ալբոմ, 21 սինգլ, ինչպես նաև` մի շարք այլ ռելիզներ։

Իր առաջին ալբոմը Քեթին թողարկել է 15-ամյա հասակում, 2001 թվականի հոկտեմբերին` իր իսկական` Հադսոն ազգանունով։ Pamplin Music լեյբլով և գոսպել և ժամանակակից քրիստոնեական երաժշտության ժանրով ձայնագրված սկավառակը ցածր վաճառք է ունեցել, ինչը թույլ չի տվել դրան մտնել հիթ-շքերթներ։ Երեք տարի անց, արդեն վերցնելով մոր օրիորդական Փերրի ազգանունը որպես կեղծանուն, Island Def Jam-ից Գլեն Բալլարդի ղեկավարությամբ սկսել է ձայնագրել իր նոր` A) Katy Perry ալբոմը, որի թողարկումը, սակայն, չեղարկվել է։ 2004 թվականին Փերրին պայմանագիր է կնքել Columbia Records-ի հետ և կրկին սկսել է աշխատել ալբոմների վրա, սակայն շուտով համաձայնությունը չեղարկվել է, և սկավառակը կրկին չի թողարկվել։

Ի վերջո, Քեթի Փերրին համագործակցություն է սկսել Capitol Records լեյբլի հետ, որը 2007 թվականին թողարկել է նրա «Ur So Gay» մինի ալբոմը։ Չնայած նրան, որ սկավառակը հաջողություն չի ունեցել, այն համացանցում երգչուհու անվան շուրջ մեծ աղմուկ է բարձրացրել։ 2008 թվականի մայիսին թողարկվել է նրա առաջին` «I Kissed a Girl» սինգլը` One of the Boys դեբյուտային ալբոմից։ Կոմպոզիցիան բարձր հորիզոնականներ է զբաղեցրել շատ հիթ-շքերթներում, այդ թվում` ամերիկյան Billboard Hot 100, կանադական Canadian Hot 100 և բրիտանական UK Singles Chart հիթ-շքերթներում։

Հենց ալբոմի ռելիզը կայացել է նույն տարվա հունիսին և Billboard 200 չարտում գրավել է իններորդ տողը, իսկ վաճառքի արդյունքում Ձայնագրող ընկերությունների ամերիկյան ասոցիացիայի (RIAA) կողմից որակվել է որպես պլատինե։

Քեթի Փերրիի հաջորդ սինգլն է դարձել «Hot n Cold» երգը, որը կարողացել է առաջատար դառնալ Ավստրիայի, Գերմանիայի, Կանադայի, Նիդերլանդների և Շվեյցարիայի հիթ-շքերթներում։ Ե՛վ «I Kissed a Girl» և՛ «Hot n Cold» երգերը RIAA-յից չորս անգամ արժանացել են պլատինե սկավառակի կարգավիճակի։

Ըստ դրա, այս ալբոմից որպես սինգլներ թողարկվել են «Thinking of You» և «Waking Up in Vegas» կոմպոզիցիաները, որոնցից առաջինը չի կարողացել հայտնվել Billboard Hot 100-ի առաջին տասնյակում, իսկ երկրորդը մնացել է հիթ-շքերթի 10-րդ տեղում։

2009-2010 թվականներին Փերրին մասնակցել է այլ կատարողների երկու սինգլների ձայնագրմանը։ Նա 3OH!3 կոլորադոյան խմբի հետ աշխատել է «Starstrukk» երգի վրա` նրանց երկրորդ ստուդիական «Want» ալբոմից, որը նաև դարձել է Մի անգամ Հռոմում ֆիլմի սաունդթրեքը։ Այնուհետև նա համագործակցել է Թիմբալենդի հետ` «If We Ever Meet Again» սինգլի թողարկման ժամանակ, որը դարձել է նրա երրորդ ստուդիական «Shock Value II» ալբոմի չորրորդ և վերջին սինգլը։ Սրանից բացի երգչուհին թողարկել է նաև MTV Unplugged շոուն, որի ձայնագրությունը 2009 թվականի նոյեմբերին թողարկվել է որպես համերգային ալբոմ։

2010 թվականի օգոստոսին կայացել է նրա երրորդ` «Teenage Dream» ստուդիական ալբոմի թողարկումը։ Այս սկավառակի դեբյուտային սինգլը դարձել է «California Gurls» կոմպոզիցիան, որը ձայնագրվել է ռեփեր Սնուփ Դոգի հետ, և որը միանգամից հայտնվել է Billboard Hot 100-ի առաջին տողում։ Այնուհետև թողարկվել են «Teenage Dream», «Firework», «E.T.» (Քայնե Ուեսթի մասնակցությամբ) և «Last Friday Night (T.G.I.F.)» սինգլները, որոնք բոլորն էլ հասել են ամերիկյան գլխավոր հիթ-շքերթի բարձրագույն հորիզոնականնեիրին։ Սա թույլ է տվել Քեթի Փերրիին դառնալ առաջին կինը և երկրորդ կատարողը Մայքլ Ջեքսոնից հետո, որի միևնույն ալբոմի հինգ սինգլ գլխավորել են Billboard Hot 100 հիթ-շքերթը։

Ալբոմներ

Ստուդիական ալբոմներ

Համերգային ալբոմ

Մինի ալբոմներ

Այլ ալբոմներ

Սինգլներ

Պաշտոնական սինգլներ

Քեթի Փերրիի մասնակցությամբ սինգլներ

Պրոմո սինգլներ

Չարտերում հայտնված այլ երգեր

Վիդեոգրաֆիա

Վիդեոալբոմ

Տեսահոլովակներ

Ծանոթագրություններ

Արտաքին հղումներ 
 
 
 

Սկավառակագրություններ
Քեթի Փերրիի երգեր